nb de en da da en da da da fr da da da da de da da de en da en en it de da da da es hu da de da sv it en en es de it en es en de nl en fr es en en sv es ceb da da eo da da en en de de en en fr en en en fr en it fi en en en en en nb fi en en en de nds en sv de en sv it en nn de en en de en en fi en en sv it en da it en es nl en de de en fr en en en en en en da de en da it en nds es da da da en fr nb en de sv de nn hu fr en en da en sv en en fi de en en en de da en ceb da sv es de es es eo en da da da da da da it de en da sv da da da da en da da da da da da da nb nb id da nl de da da nb da da en da da en da da de da da da da da da da en da da hu da da da da en da da da da en ro da sv da da fr da da de da da de de da da da da en da da da da en de en en en da sv sv en es da en da da de da da da da en en sv da fr da sv da ja da nb da da da da da da de da da ro it en de en en en en de de en it it fr it en nl it da
Riding te rapids på Colorado River - Nyhavns Verden
33 320 320 KONTAKT OS
Wellness for krop og sjæl
På afstand høres Colorado Rivers brusende strømhvirvler kun som en gådefuld susen. Jeg fornemmer svagt, at båden tager til i fart. Lydstyrken stiger, indtil jeg kan se de snurrende hvirvler danse forude i hypnotiserende hast. Hjertet banker, og luften er tyk af spænding –
Nu sker det! Nu sker det!
Moab, Utah: Et friluftsmekka for alle aldre
Køreturen til Moab er et magisk forvarsel. Scenerier som taget ud af storslåede naturfilm og udødelige westerns passerer forbi i en endeløs billedserie.
Intet under, at de lokale tilbringer størstedelen af deres liv mere ude end hjemme. De hypnotiserende farver, den høje himmel og de svimlende vidder er et narkotikum, som man aldrig får nok af.
Colorado River snor sig gennem landskabet som en doven, gråbrun slange. Tilforladelig på afstand, men fuld af skønhed, spænding og sjov. Floden er 2.300 km lang og passerer gennem fem amerikanske stater, indtil den udmunder i Stillehavet ud for Mexicos vestkyst.
Min familie og jeg støder til Colorado River ved Moab i Utah som en del af en kør selv-sommerferie i det sydvestlige USA.
River rafting for hele familien
Det er meget populært at rafte på Colorado River, og der tilbydes kortere og længere ture i varierende sværhedsgrad afhængigt af, hvad du har mod på og tid til. Vi vælger en todages tur med en enkelt overnatning i det fri, og det viser sig at være helt tilpas for vores børn på 8 og 11 år.
Vi har en professionel guide med, der fører båden, så vi skal blot sætte os til rette og nyde turen.
Den første strækning glider vi adstadigt af sted. Det er umuligt at se sig mæt på farvespillet i de røde klipper, der changerer bag flodbreddernes stride, grønne buskads.
“Det eneste, jeg kan høre, er årernes sagte plask og mine børns henrykte grin, når de endnu en gang glider ud over rælingen.”
Over os bager solen ihærdigt, og varmen er en kærkommen anledning til at hoppe i det kølige vand og glide af sted langs med båden.
Ved frokosttid lægger vi til land, nyder et tiltrængt måltid og går på opdagelse mellem klipperne. Det har regnet for nylig, og vi går og svømmer gennem vandpytter, der er så dybe, at vi til sidst må vende om.
Bredden er dækket af knædybt mudder, som vi alle synker ned i på vej tilbage mod båden. Pyt. Vi kan jo bare tage en ny dukkert i floden.
Kunsten at lave ingenting
Sidst på dagen slår vi teltet op på bredden, og guiden tager sig af madlavningen, mens vi selv laver ingenting. Nyder den nedgående sols stråler, der får klipperne til at gløde og gnistre, og senere den utilslørede stjernehimmel.
Her er ingen WiFi. Intet tv. Det er intenst samvær af den allerbedste slags. Vi er trætte, beskidte og småvåde, og det er helt igennem vidunderligt. Alle hverdagens bekymringer er milevidt herfra.
På andendagen kommer der mere fart på. Strømmen tager til og får floden til at krampe sig sammen i brusende hvirvler.
Visse steder skal børnene lægge sig på knæ i bunden af båden for ikke at risikere at ryge over bord.
“Rapids, bliver de kaldt af de lokale, for her går det stærkt, og vi får derfor også instrukser om at holde godt fast i rebet, der er fæstnet langs kanten af båden.”
Strømhvirvlerne kan høres på lang afstand, og det gibber i kroppen af forventningsfuld spænding. Lyden bliver højere, farten tager til – det er en åndeløs nedtælling til det uundgåelige. Hvirvlerne kommer nærmere, nærmere, nærmere… Og så sker det!
Kaskader af vand står ind over os. Vi sprutter og griner, mens guiden med fast, erfaren hånd fører os gennem de sjoveste og mest sprøjtende passager.
Så glider båden igen roligt videre, men den susende lyd bliver hængende i ørerne, og spændingen i maven tager hurtigt til igen ved tanken om den næste rapid, der venter forude.
Sådan bestiller du en rejse
Ring på 33 320 320, book et møde eller kontakt os.
Ønsker og gode råd
Tal med en rejserådgiver om jeres ønsker. Få inspiration og hør om deres personlige anbefalinger.
I får en rejseplan
Vi sammensætter rejsen ud fra jeres ønsker. I får et rejsesite med alle oplysninger samlet ét sted.
Når I er tilfredse, accepterer I tilbud og betaler depositum. Vi booker alt, som vi har aftalt det.
I er velkomne med spørgsmål. Vi opdaterer rejsesitet med rejsepapirer, og følger op, når I er hjemme igen.
Vil du tilmeldes vores nyhedsbrev med rejseinspiration?
Ja tak, jeg vil gerne modtage nyhedsbreve, artikler, tilbud, events (eks. foredrag, arrangementer, messer), konkurrencer, gratis billetter samt inspiration til rejser og oplevelser fra Nyhavn Rejser via e-mail, sms og sociale media, herunder notifikationer på Facebook og Facebook Messenger. Jeg giver desuden tilladelse til, at Nyhavn Rejser må henvende sig om udvidelse af mit samtykke. Du kan altid tilbagekalde min tilmelding ved at klikke på ”Afmeld nyhedsbrev” nederst i nyhedsbrevet – eller ved at kontakte Nyhavn Rejsers kundeservice. Læs vilkår her.
Vi behandler de personoplysninger du har afgivet i forbindelse med din henvendelse. Dine oplysninger bliver opbevaret betryggende og ud fra principperne i vores privatlivspolitik
Nyhavn Rejser Tryghed giver dig fuld tryghed på din rejse. Du er naturligvis dækket af pakkerejseloven, men hvad vigtigere er, så har vi et rutineret hold af dedikerede rejseeksperter, som altid er på forkant med din rejse og træder til, hvis du har brug for hjælp – ofte inden du selv opdager det. Det er det, vi mener, når vi siger, at en Nyhavn-rejse er følelsen af frihed. Uden bekymringer. Læs mere her.
At rejse med os
Rejs i en corona-tid
Folke Bernadottes Allé 7
Mandag - fredag: kl. 10:00 - 16:00
Lad os skræddersy din rejse
Som kunde hos Nyhavn Rejser får I personlig vejledning og gode råd om alt fra unikke oplevelser til valg af rute og hoteller fra en ekspert, der har prøvet det hele selv.
Vi finder det, du ikke finder.
Vi glæder os til at høre om jeres rejsedrømme
Fortæl os om jeres rejsedrømme eller book et møde